 St-311/2026-17




2
		St-311/2026-17

REPUBLIKA HRVATSKA
TRGOVAČKI SUD U PAZINU

ZAPISNIK
o ročištu održanom dana 19. listopada 2026. godine 
u postupku po prijedlogu za otvaranje stečaja nad dužnikom
LUMAN EXPORT - IMPORT d. o. o., OIB: 16811209689, MBS: 040032887, 
Pula, Ližnje Moro 22,
radi odlučivanja o pretpostavkama za otvaranje stečajnog postupka i
razlozima za otvaranje stečajnog postupka

OD SUDA NAZOČNI:
Tijana Licul, stečajni sudac
Sanja Prodan, zapisničar

Početak u 10,00 sati

Utvrđuje se da je na današnje ročište pristupila: 
ZZ Marijana Šnur, identitet utvrđen uvidom u OI broj:  116322499. 


Utvrđuje se da na današnje ročište nisu pristupili:
	Predlagatelj, dužnik

Za osobe koje nisu pristupile na današnje ročište rješenje kojim je pokrenut prethodni postupak te zakazano ovo ročište smatra se da je uredno dostavljeno. Navedeno rješenje objavljeno je na mrežnoj stranici e-oglasna ploča sudova 22. rujna 2026. godine, a sa oglasne ploče je skinuto po proteku 8 dana, pa se dostava smatra uredno obavljenom istekom osmog dana od dana objave, sukladno čl. 12. st. 1. Stečajnog zakona.

	Uvidom u spis utvrđeno je da je do dana održavanja ovog ročišta račun dužnika i dalje u blokadi, sve sukladno prijedlogu za otvaranje stečajnog postupka od 12. kolovoza 2026. prema kojemu na dan 11. kolovoza 2026. dužnik u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 12.647,59 EUR. Na današnji dan blokada iznosi 12.360,99 EUR. 

	Utvrđuje se da je dužnik podneskom od 15. listopada 2026. zatražio odgodu današnjeg ročišta radi podmirenja obaveza. ZZ dužnika izjavljuje da se protivi prijedlogu da se nad dužnikom otvori stečajni postupak. Dužnik posluje te će u kraće vrijeme imati sredstava za deblokadu računa. 


	Na upit suca da se očituje o imovini dužnika zakonski zastupnik dužnik izjavljuje da:

1/ nekretnina i pokretnina – dužnik nije vlasnik nekretnina, od pokretnina dužnik nije vlasnik vozila koje se u podacima o imovini vode kao odjavljena vozila, osim teretnog automobila MERCEDES 1017 L ATEGO koje nije registrirano, u voznom je stanju te se isto prodaje. Dužnik je vlasnik osobnog automobila WOLKSVAGEN BORA, teretni automobil RENAULT MASTER i teretnog automobila SCANIA P 340. 
2/ imovinskih prava dužnika na tuđim stvarima-nema
3/ novčanih i nenovčanih tražbina dužnika-nema
4/ drugih prava koja čine imovinu dužnika-nema
5/ novčanih sredstava na računima-nema
6/ druge imovine dužnika-nema
7/ obveza dužnika unesenih u njegove poslovne knjige-odgovara visini blokade oko 12.000,00 EUR
8/ drugih novčanih i nenovčanih obveza dužnika-nema
9/ razlučnih prava na imovini dužnika-nema
10/ izlučnih prava-nema
11/ prosječnih mjesečnih troškova redovnoga poslovanja dužnika u posljednjih godinu dana-oko 4.000,00 EUR mjesečno 
12/ postupaka pred sudovima ili javnopravnim tijelima u kojima je dužnik stranka i visinu ili opis tražbine koja je predmet postupka-nema

	Na upit suca zakonski zastupnik dužnika navodi da nema trećih osoba koje bi dale izjavu o pristupanju dugu sukladno čl. 124. Stečajnog zakona.


Sudac

rješava


	Odbija se prijedlog za odgodom ročišta. 

	Uvidom u dokumentaciju priloženu u sudskom spisu (GFI, podatke o vozilima, te dostavljeni popis imovine i obveza dužnika) utvrđeno je da je dužnik vlasnik teretnog vozila SCANIA P340 knjigovodstvene vrijednosti 31.878,00 EUR. 


SUDAC 

RJEŠAVA


donijeti će se odluka o otvaranju stečajnog postupka u pisanom obliku.

Dovršeno u 10:10 sati.


				     Stečajni sudac	                            
										  Zz dužnika
	
  				                 Zapisničar

